|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **NAČELNIK** |

KLASA:344-01/17-01/03

URBROJ:2113/03-03-17-2

Stubičke Toplice, 13.09.2017.

Na temelju članka 46. st. 2. t. 23. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13), načelnik Općine Stubičke Toplice donosi

**ODLUKU**

Utvrđuje se prijedlog Odluke o projektu razvoja infrastrukture širokopojasnog pristupa na području Općine Stubičke Toplice.

**Članak 2.**

Sastavni dio ove Odluke je tekst prijedloga Odluke o projektu razvoja infrastrukture širokopojasnog pristupa na području Općine Stubičke Toplice i Obrazloženje.

**Članak 3.**

Prijedlog se upućuje na usvajanje Općinskom vijeću Općine Stubičke Toplice.

OPĆINSKI NAČELNIK

Josip Beljak, dipl.ing.agr.

DOSTAVITI:

1. Općinsko vijeće Općine Stubičke Toplice
2. Arhiva, ovdje

**Obrazloženje uz Odluku o projektu razvoja infrastrukture širokopojasnog pristupa na području Općine Stubičke Toplice**

PRAVNA OSNOVA: člankom 25. t. 16. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13) određeno je da Općinsko vijeće donosi i druge odluke koje su tom tijelu stavljene u nadležnost.

Sastavni dio materijala uz prijedlog ove Odluke je Projekt razvoja širokopojasne infrastrukture za područje gradova Donja Stubica i Oroslavje te općina Marija Bistrica, Gornja Stubica i Stubičke Toplice, kao i prijedlog Sporazuma.

Kako najveći dio općine Stubičke Toplice nije pokriven internetom (osim centra naselja Stubičke Toplice), ovim projektom omogućila bi se izrada Plana razvoja širokopojasne infrastrukture na područjima spomenutih općina i gradova.

U vezi projekta održan je inicijalni sastanak na kojem su se susjedni gradovi i općine izjasnili u prilog pokretanja projekta.

Nakon inicijalnog sastanka pružila se i mogućnost da Krapinsko-zagorska županija sufinancira jedinicama lokalne samouprave 50% iznosa koji bi inače teretio JLS, tako da bi obveza Općine Stubičke Toplice iznosila do 12.417,60 kn, odnosno do 15.522,00 kuna sa uključenim PDV-om.

OPĆINSKI NAČELNIK

Josip Beljak, dipl.ing.agr.

PRIJEDLOG

Na temelju članka 25. t. 16. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13) Općinsko vijeće Općine Stubičke Toplice na svojoj 2. sjednici održanoj dana \_\_\_. rujna 2017. godine donijelo je

**ODLUKU**

**o projektu razvoja infrastrukture širokopojasnog pristupa na području**

**Općine Stubičke Toplice**

**Članak 1.**

Općina Stubičke Toplice uključiti će se u projekt razvoja infrastrukture širokopojasnog pristupa, koji zajednički provode Grad Donja Stubica, Grad Oroslavje i Općina Marija Bistrica, Općina Gornja Stubica.

**Članak 2.**

U sklopu projekta izraditi će se Studija izvedivosti projekta te Plan razvoja širokopojasne infrastrukture na području jedinica lokalne samouprave iz članka 1. ove Odluke.

**Članak 3.**

U Proračunu Općine Stubičke Toplice osigurat će se sredstva za provedbu projekta u iznosu od 31.044,00 kuna, sa izvorom financiranja 15.522,60 kn Krapinsko-zagorska županija, a 15.522,00 kn opći prihodi i primici Proračuna Općine Stubičke Toplice.

**Članak 4.**

Ovlašćuje se općinski načelnik za potpisivanje Sporazuma o suradnji na projektu razvoja infrastrukture širokopojasnog pristupa.

Predsjednik Općinskog vijeća

Općine Stubičke Toplice

Nedjeljko Ćuk